NETFLIX ESITTÄÄ
Hyvä.
Yritetään rentoutua vähän.
Noin. Olkaa juuri noin.
-Pitää vastata. -Eikä. Lupasit.
-Työ kutsuu. -Tämä on perinne.
Nyt on elokuu. Miksi kiirehtiä?
Joulukortit pitää lähettää joulukuun alussa,
ja Luke lähtee huomenna collegeen.
Voitte editoida minut kuvaan.
Täydellistä. Pysykää noin. Hymyä huuleen.
Hyvä. Katse tänne.
-Mahtavaa. -Tuliko hyvä?
Tuli.
Olen autossa. Voitko odottaa hetken?
-Mikä Nelsonin vaimon nimi olikaan? -Terry. Lola opiskelee lakia -
ja Jake avioitui.
Lolako on asianajaja ja Jake naimisissa? Hyvää päivänjatkoa.
Se siitä, vai? Huomenna pesä on tyhjillään.
Niin on. Ajattelin, että Luken lähdettyä voisin palata töihin.
-Tykkäsit aina olla eläinlääkäri. -Kuka pakottaa palaamaan töihin?
-Haluan sitä. Mitä muutakaan voin tehdä? -Tätä.
Syön vain lounasta.
Meille. Lounastaville rouville.
-Lounastaville rouville. -Älkää kutsuko meitä tuolla nimellä.
Älä nyt.
Takakontti on lähes täynnä. Viimeinen satsi.
-Otitko hammasharjan? -Otin. Ja hammastahnan.
-Kiitos, että annat heittää hänet. -Teillä varmasti riittää puhuttavaa.
-Ajakaa sitten varovasti. -Selvä.
-Valmiina lähtöön? -Kyllä. Häivymme nyt.
Lupasit.
-Tämä on viimeinen kerta. -Älä nyt. Ei kai todella?
Oletpa pitkä.
Ei mitään hätää, äiti.
Sinähän sanoit, että minusta voi tulla astronautti tai Yhdysvaltain presidentti.
-Miten se onnistuu, jos jään tänne? -Niin vanhemmat sanovat lapsilleen.
-Tulehan. Lähdetään ennen pimeän tuloa. -Rakastan sinua, isä.
Hyviä arvosanoja.
31. ELOKUUTA, 2019
-Pääset kesällä harjoittelijaksemme. -Selvä.
Nähdään FaceTimessa joka päivä.
-Kerran viikossa. Rakastan teitä. -Muista sitten syödä.
Syön, hengitän ja jopa pidän villaneuletta. Ei huolta.
Minulla ei ole hätää.
-Tiedän. Rakastan sinua vain kovasti. -Minäkin sinua.
Heippa.
Noin vain -
pesämme on tyhjä.
Minulla on ehdotus, kun kerran olemme nyt kahden.
Emme ole viettäneet paljon aikaa kahden, eikä kaikki ole hyvin.
Varasin meille toisen häämatkan.
-Kate... -Afrikkaan!
Odotin Luken lähtevän, koska en halunnut hänen huolestuvan.
Mikä hätänä? Oletko sairas?
En.
Oletko onnellinen?
-En ainakaan onneton. -Se ei ole sama asia.
-Kukaan ei ole aina onnellinen. -En enää rakasta sinua.
Taidat tuntea samoin.
Muutan pois.
-Että mitä? -Olen Carlylessa, jos on asiaa.
En ymmärrä.
-Tapailetko jotakuta muuta? -En.
Jätätkö minut näin vain ilman keskustelua?
Meillä oli monta hyvää vuotta. Huomaat vielä, että näin on parempi.
Tavarani haetaan.
ILMAISIA VAATTEITA
MATKUSTAJIEN NIMET DREW CONRAD - KATE CONRAD
SAMBIAN MATKAOPAS
HERRA JA ROUVA CONRAD
Entä herra Conrad?
-Olen yksin. -Selvä. Mennään.
Kiitos.
LUSAKA, SAMBIA
-Kiitos. -Kiitos.
HERRA JA ROUVA CONRAD
AFRIKKA JA SEN KIELET
Olkaa hyvä.
-Mikä tämä on? -Päivällinen kahdelle. Osa ateriapakettia.
Saanko toisen tällaisen?
-Kyllä vain. -Kiitos.
-Hei, kaunotar. Miten menee? -Derek. Tervetuloa takaisin.
-Ystäväni. Se tavallinen? -Rafi! Kiitos.
-Valmiina pokeriin? -Kai toit käteistä tällä kertaa?
-Eikö sanani enää riitä? -Miksi kysyt, kun pelkäät vastausta?
Kiitos.
Opiskeletko?
-Noin ei lomailla. -Tykkään valmistautua.
Syötkö yksin?
Kyllä.
Yksin on hyvä olla. Niin on parhaassa seurassa.
Anna kun arvaan.
-LA? -Ei.
-New York? -Kyllä.
-Arvasin. -Miten niin?
Olet vain todella -
tyylikäs.
Kiitos. Luulisin.
Pöytä onkin herralle ja rouvalle.
Itse asiassa ei ole.
Eikö herra Conrad liity seuraamme?
Ei.
-Aikaerorasitusta? Bisnespuhelu? -Ei.
Putosiko hän kaivoon?
Haluatko tietää, missä hän on?
Kaksi päivää sitten hän lopetti avioliittomme.
Kaksi tuntia sitten saavuin tänne toiselle häämatkallemme yksin.
Kahden viikon päästä tapaan asianajajan -
saadakseni takaisin ne vuosikymmenet, joiden aikana maksoin hänen opintonsa,
kasvatin poikamme ja viihdytin hänen asiakkaitaan.
Jotenkin minusta tuli lounastava rouva.
Haluatko tietää vielä muuta?
Aiotko syödä tuon kaiken?
Kiitos.
Taitosi ovat ruosteessa.
-Kiitos. -Kiitos.
-Tuletko sinäkin? -Tulen.
-Eikö tämän pitänyt olla... -Pariskuntien luksussafari.
Lentoine kaikkineen.
-Olet siis lentäjä. -Ainakin tänään.
-Kuka on Kirk? -Kapteeni Kirk.
Star Trekistä.
Käymme urheasti turisteille tuntemattomissa paikoissa.
Derek Holliston. Kahdella L-kirjaimella. Valituslomaketta varten.
-Vai niin. -No niin, rouva Conrad.
-Neiti Conrad. -Kate riittää.
Kate.
-Lyhennys Katherinesta? -Pelkkä Kate.
Eikö se tuo onnea, kun koneen nimeää naisen mukaan?
Rakkaan naisen.
Koneen nimi oli Kira, kun ostin sen. Maalasin yhden kirjaimen päälle.
Lento majapaikalle kestää noin 40 minuuttia.
Se ei ole mikä tahansa majapaikka, vaan viiden tähden sellainen.
Lusakan lennonjohto. Cessna MIA. Kiitorata 35, Lusaka.
Voitte nousta.
Allamme on Afrikan vanhin ja suurin riistansuojelualue.
Leijonia, leopardeja, sarvikuonoja, kafferipuhveleita ja norsuja.
Oikealla on puhveleita.
Sitä pidetään alueen vaarallisimpana eläimenä, muttei se ole.
Mikä on?
Me.
Hetki vain. Pitää pysähtyä.
Pysähtyä? Missä muka?
-Mitä teemme? -Pysy koneessa.
-Entä jos et palaa takaisin? -Palaan kyllä.
-Derek tässä. Kuuluuko? -Kuuluu.
Orpo viisi kilometriä N'gomasta lounaaseen.
Lentokoneestamme pohjoiseen. Tarvitsemme auton.
Mitä tapahtui?
Salametsästäjät tappoivat emon syöksyhampaita varten.
Ilman apuamme poikanen kuolee kahdessa päivässä. Riisu paitasi.
-Mitä? -Haluatko auttaa vai et?
Puhu sille. Pysy sen edessä ja kiinnitä sen huomio.
Ei hätää.
Pysy rauhassa.
Ei mitään hätää. Olet urhea.
Älä pelkää. kaikki hyvin.
Tässä käy hyvin.
Se pitää saada kyljelleen, ettei se hyökkää.
-Anna minun auttaa! -Ei tarvitse.
Noin. Rauhoittelen sitä. Hae vettä laukustani.
Ei hätää.
Tässä.
Juo tästä.
Kastellaan sen korvat, niin se tietää, että autamme.
-Kaikki tämä pelkän norsunluun takia? -Norsunluuta tarvitsevat vain norsut.
Hidastakaa!
-Varovasti. -Nostakaa.
Onko se kunnossa? Mitä sille käy?
Viemme sen suojaan hoidettavaksi.
Edellisen kanssa ei käynyt hyvin, mutta tämä on paremmassa kunnossa.
Jatketaan majapaikkaan. Saat martinia auringonlaskuun mennessä.
Lähden sen mukaan.
Tämä on tunteellinen asia, muttet voi auttaa.
Mutta olen eläinlääkäri. Siitä on aikaa, ja hoidin lähinnä koiria ja kissoja,
-mutta haluan auttaa. -Mitä tiedät norsuista?
En lähes mitään.
-Jonathan. -Kate.
Tuota en osannut odottaa.
Ei hätää. Hoidamme sinut vielä kuntoon.
Vai mitä?
LILAYIN NORSUKOTI
Suoraan eteenpäin.
-Selviääkö se? -Se on shokissa, koska menetti perheensä.
-Kuinka voin auttaa? -Sitä pitää nesteyttää ja pitää lämpimänä.
Tämä täytyy pistää korvaan.
-Teippiä. -Kiitos.
Noin.
-Avaanko sen? -Avaa.
-Virtaako se? -Kyllä. Jos se ei nouse vuorokaudessa,
se tuskin nousee.
Pyrimme imitoimaan laumaelämää. Kaikilla poikasilla on hoitaja seuranaan.
Niitä vaihdellaan, jotteivät poikaset ja ihmiset lähenny toisiinsa liikaa.
Kun norsut voivat lähteä täältä, ne yöpyvät tuolla.
Niillä on oma tahtinsa, ja voi kestää vuosia -
ennen kuin ne tottuvat taas luontoon.
Täällä asumme, mutta useimmat meistä nukkuvat norsujen kanssa.
Miten vanhemmat norsut reagoivat poikasiin?
Voin näyttää.
Kalama! Olare!
Chuma!
Meillä on nyt kolme poikasta, neljä teiniä ja kolme aikuista.
Kaikki, tämä on tohtori Kate.
-Päivää. -Hei!
Bwanji!
Tuo on Chuma.
-Se harjoittelee johtavana emona olemista. -Liikuhan nyt, Chuma!
Se on todella utelias ja määräilevä.
-Chuma, olet kuin newyorkilainen. -Norsuilla on ihmisten tunteet.
Huumorintaju ja tunne perheestä.
Lapset haluavat huomiota, ja teinit kapinoivat.
Tulkaahan. On aika ruokkia pikkuiset.
Tässä ollaan.
Poikaset ruokitaan aikuisista erillään.
Kasewe pelastettiin viime viikolla.
-Tuo on Multisani. -Jestas.
-Uskomatonta. -Se on vanhin taaperomme.
Todella vaativa.
Voitte levätä. Tännepäin.
Laitimmainen teltta on sinun, ja iltapalaa saa bomassa.
Hei, New York.
Anteeksi.
Jonathan sanoi, että laitimmainen teltta.
Toisessa laidassa. Tämä on minun.
-Eli asutko siis täällä täysiaikaisesti? -Kyllä. Turisteilla saa rahaa koneeseen.
Vein matkalaukkusi telttaasi. Pahoittelen sotkua. En ole hyvä viikkaaja.
-Laukku aukesi, kun heitin sen sängylle. -Pengoitko tavaroitani?
En, mutta tuskin tarvitset korkkareitasi täällä.
Selvä on.
Sulje teltta.
-En halua muita vierailijoita. -En palaa enää.
Tarkoitan paviaaneja.
Eikä. Sano hänelle, että Leslie Van Der Mere-Jones soitti!
EI KUULUVUUTTA SIGNAALIA HAETAAN
-Kauniita kuvia. -Ota lautanen.
-Maukasta. -Hyvä. Huomenna saa lisää.
Ja jokaisena sitä seuraavana päivänä.
-Miksi lopetit? -Minkä?
-Eläinlääkärinä olemisen. -Ei ollut tarkoitus,
mutta elämä tuli tielle.
Eli siis tuit aviomiestäsi opinnoissa ja töissä,
kasvatit lapsen, ja hänkö jätti sinut?
-Kerroinko tuon kaiken? -Kerroit.
Sanoit myös lounastavista rouvista.
Norsut -
tuntevat sielun, joten sellaisia yllätyksiä ei koe.
Aamulla herätessä rakkaus ei ole kaikonnut.
On selvä,
-että olen väärän lajin kanssa. -Kaikki olemme. Saanko tämän?
Siitä vain.
-Luulin, että Afrikassa on hyvää kahvia. -Niin on. Tuo ei ole sitä.
-Ensi kertaa eteläisen taivaan alla? -Kyllä.
-Tuolla on Sirius, Canopus... -Alfa Centauri.
-Matkaoppaastako? -Amatööritähtitieteiljöiden hakuteoksesta.
Kotonani on teleskooppi. Luke piti siitä ennen kuin ihastui musiikkiin.
-Kuinka kaukaa tuo kuuluu? -Viitisen kilometrin päästä.
-Mikä estää niitä tulemasta leirille? -Yövartija.
-Öitä, New York. -Öitä.
Keskiyön kävelyllä?
-Oletko kaikkialla? -Olen. Vahdin tänä yönä orpoja.
Olin huolissani siitä.
Tee olosi mukavaksi.
Älä kävele yksin. Se ei ole turvallista.
Tai on, muttei kovin turvallista.
Etenkään turistille.
Kiitos. Luulisin.
Nousit ylös!
Teit minusta maailman onnellisimman naisen!
Kiitos. Kuulen noin usein.
-Kiitos. -Tervetuloa takaisin, pikkuinen.
-Tarvitsemme lisää maitoa. -Yli 16 litraa päivässä.
Derek. Nouto majapaikalta. Yksityiskierros.
Tulossa. Pidä huolta norsustani.
-Meidän norsustamme. -Se on tosi nälkäinen. Onpa se kaunis.
Kiva nähdä sinut tolpillasi.
Toitte meille hyvää onnea.
-Kiitos, Oscar. -En tehnyt mitään.
Poikanen on eri mieltä.
Tämä on suurin ruokkimani lapsi. Paljon edeltävää isompi.
-Onko teillä lapsia? -Poika.
-Sitten tämän nimi on Manu. -Manu?
Toinen poika.
Toivottavasti pidät nimestäsi, Manu. Kauanko olet elänyt näiden kanssa?
Koko elämäni. Vartuin suojelualueella.
Derek muutti tänne 16-vuotiaana.
Isämme olivat riistanvartijoita yhdessä. Hän on kuin ärsyttävä veli.
-Voisinpa jäädä tänne. -Ymmärrän, tohtori Kate.
-Minua ei kutsuta tohtoriksi. -Ettekö ansainnut titteliänne?
Ansaitsin.
Paikallinen lääkäri käy täällä enintään kerran kuussa,
-joten olette tohtori Kate. -Hyvä on.
Huomenta, Manu.
Tiedän kyllä.
Haluat maitoa. Haen sitä.
-Huomenta! -Huomenta. Vuoronvaihto.
-Voin jäädä pidemmäksikin aikaa. -On parempi, ettei se ikävöi teitä.
-Tehän lähdette huomenna. -Huomennako?
Eikö lippunne paluupäivä olekin 28. syyskuuta?
Onko se jo huomenna?
Täällä aika rientää.
-Katsotko Afrikan-matkasi lomakuvia? -En.
Viime joulultako?
Tältä joululta. Tuon piti olla joulukorttimme.
-Se selittää lavastetun hohdon. -Olet siis taidekriitikkokin.
Ajattelin, että kun kerran olet lähdössä etkä päässyt viiden tähden safarille,
voin viedä sellaiselle. Muutamaa tähteä vajaammalle.
Lähemmäs kolmea tähteäkö?
Lähemmäs kahta.
-Mutta arvoa on viiden edestä. -Käy.
Perillä ollaan.
Kaunista.
Olet se taiteilija!
-Nämä ovat todella hyviä. -Kiitos. Niillä vältyn ongelmilta.
Joskus maalaan täällä.
Joskus tulen muuten vain.
Alatko rakastua?
Afrikkaan.
Orvot -
riittävän vanhoina alkavat seurustella villin lauman kanssa.
Sitten ne voivat jäädä seuraan yöksi tai pariksi.
-Yökyläänkö? -Jotain sinnepäin.
Chuma on kulkenut omia teitään.
Eräänä yönä se ei enää palaa kotiin, vaan on jälleen villinorsu.
Eikö niiden lähtö sureta sinua?
Ennen suretti, Mutta niiden paikka on luonnossa.
Tyhjän pesän syndrooma näkyy kaikkialla.
Poikani lähti collegeen.
-Todelliseen luontoon. -Asuntolaan viereiseen osavaltioon,
-mutta se käy luonnosta. -Poissaolevat ovat yhä osa meitä.
Ja päinvastoin.
-Halusitko itse ikinä lapsia? -Halusin, mutta niin ei käynyt.
-Kauanko olet ollut eronnut? -Hän kuoli.
-Olen pahoillani. -Ei se mitään. Siitä on 15 vuotta.
Vuosikausia sitten. Hänellä oli galleria kaupungilla.
Sitten hän sairastui ja kuoli,
ja palasin kotiin.
On hauskaa, että kun menee naimisiin, kaiken odottaa sujuvan mallikkaasti.
Ei olisi arvannut.
Minun pitää palata kotiin, enkä tiedä, mitä tehdä.
Ehkä teet sitä nyt.
-Vietän häämatkaa itseni kanssa, vai? -Onko ketään parempaakaan?
Hei, Luke. Näetkö minut?
-Miten menee, äiti? -Hyvin. Miten koulussa sujuu?
-Hyvin. Entä safarilla? -Hyvin pyyhkii.
-Missä oikein olet? -Poikkesin reitiltä vähän -
ja olen nyt villieläinten ympäröimänä.
Sama täällä.
Pitkä heitto!
Koppi!
Lopuksi tässä on -
chapatia tomaatilla ja vuohenjuustolla.
Se tunnetaan myös New Yorkin ohutpohjaisena pizzana.
Haluan itsekin olla lounastava rouva.
Haluan sanoa teille kaikille, että kiitos.
Nämä pari viikkoa ovat olleet ehdottoman tärkeitä.
Naiset norsujen tapaan muistavat aina.
Vaikka olen kaukana,
en ikinä unohda teitä.
-Oliko se teleskooppi 15. kerroksessa? -Kyllä.
-Mitä sillä näkee? -Noin miljoona vilkkuvaa tv:tä.
Kuulostaa jännältä. Tulehan. Näytän jotain.
Näin jo telttasi.
Taisit nähdä enemmänkin.
Kotona näet teleskoopillasi upeita telkkareita, mutta tänä iltana -
voit katsoa tätä.
Uskomatonta.
Kop, kop! Derek!
Tämä on Leslie Van Der Mere-Jones. Hänen säätiönsä tukee meitä.
Olemme tavanneet.
-Tämä on Kate. Hän on... -Turisti, joka on yhä täällä.
Nähtävää riittää.
Ilmeisesti.
On myöhä, joten palaan telttaani.
-Saatan sinut takaisin. -Osaan sinne.
Odotan täällä.
Pahoitteluni.
En tunne muita, joilla on viisi sukunimeä.
-Se on monimutkaista. -Teltassasi tapahtuu.
-Älähän nyt. -Ei se mitään.
-Olisi pitänyt luottaa ensivaikutelmaan. -Eli mihin?
Olet yksinäinen tietämättäsi,
joten käytät viehätysvoimaasi saadaksesi haluamasi välittämättä muista.
Oli kiva puhua.
Hei, Manu.
Minäkin rakastan sinua.
-Se ei halua sinun lähtevän. -Niinpä.
Siitä se alkaa.
Kauanko hänellä kestää pakata?
-Hän ei lähde. -Miten niin?
-Hän on rakastunut. -Niinkö hän sanoi?
Älä luule liikoja. Ei sinuun, vaan harmaaseen 270-kiloiseen,
joka juo liikaa.
Tuota en osannut odottaa.
Rakas Luke, olen ylittänyt viikoittaisen FaceTime-aikarajani,
joten kerron sinulle sähköpostitse,
että jään tänne vähän pidemmäksi aikaa.
Rakastan sinua.
Äiti.
KOLME KUUKAUTTA MYÖHEMMIN
20. JOULUKUUTA, 2019
Hei, Oscar.
Hei, rakas.
Hei, pikkuiseni.
Miten voit tänään? Valmiina tarkistukseen?
Hyvä. Aloitetaan.
Älä viitsi. On jouluviikko. Perheemme ovat lähes täällä. Piristy!
-Hei, Jonathan. -Tohtori Kate.
-Onko perheesi jo täällä? -Ei vielä,
mutta kuulette heidät vielä. He ovat kovaäänisiä.
-Odotan sitä innolla. -Ehkä tapaamme vielä teidän perheenne.
Se olisi kiva, mutta poikani on collegessa kaverien kanssa.
Ymmärrän, että olette erossa perheestänne tänä jouluna,
-mutta olette nyt osa meidän perhettämme. -Kiitos.
-Kauniit prinsessani! -Isi!
Miten menee?
-Tervehtikää Derek-setää. -Derek-setä!
Olettepa te kasvaneet. Sinä olet jättiläinen!
Olen liian painava.
Painin norsujen kanssa. Olet kuin pikku pupu.
-Tohtori Kate. Vaimoni Aliyah. -Hei. Jonathan on kirjoittanut teistä.
-Mukava tavata viimein. -Hänkö on tohtori Kate?
-Olen Lulu, ja tämä on siskoni Nia. -Hyvää joulua, tohtori Kate.
Olettepa söpöjä. Haetaan herkkuja.
-Hei, Derek. -Mitä kuuluu?
Pelkkää hyvää.
Katso näitä.
Tämä on teltta ja tämä sarvikuono.
-Entä tuo? -Pahkasika.
-Keitä nämä ovat? -Tämä on sinä.
Ja tämä on Derek-setä.
Vai niin. Pidän siitä, mutta yksi ongelma vain.
Onko tuo komistus minä?
-Miksi häneltä puuttuu käsi? -Se on salaisuus.
Joululähetys sinulle. Sinulta.
Se ei ole varsinaisesti minulle. Tai ehkä vähän.
Pojat kiittävät.
-Olet näköjään tehnyt tuota aiemmin. -Kahdesti päivässä viimeiset 20 vuotta.
Eli 14 000 kuppia kahvia.
Hyvä matikkapää.
Kiitos, tosi latteaa.
Sinulle tuli kirje. Joltain lakifirmalta.
-Luitko senkin? -Kirjekuori oli liian paksu.
Ei näytä joulukortilta.
AVIOEROHAKEMUS
Herra Conrad hakee avioeroa.
Pahoitteluni.
Käyn norsuni luona.
Meidän norsumme.
Se voi hyvin.
Halusin aina eläimiä, mutta Drew ei pitänyt niiden karvoista vaatteissaan.
Olisi pitänyt arvata. En pidä muutoksesta.
Ilman muutosta ei olisi perhosia.
-Kuka noin sanoi? -Jonkun olisi pitänyt sanoa niin.
-Kaikessa käy vielä hyvin. -Todellako?
Käyn keksien luona.
Mitä?
-On joulunaika. -Niinpä tietenkin.
Joulunaika.
Mitä nyt?
-Manu on tiessään. -Mitä?
Chuma varmaan avasi portin, ja Manu seurasi.
-Se varmaan etsii laumaa. -Se on liian nuori.
Lennän etsimään aamulla.
-Silloin on liian myöhäistä. Mennään nyt. -En voi lentää yöllä.
-Chuma huolehtii siitä ja se Chumasta. -Et tiedä sitä.
Joskus niiden pitää päästä omaan maailmaansa.
Mutta se on vielä pieni. Jotain voi sattua.
-Hyvä on. Tule. -Todellako?
Mitä teet? Miksi pysähdyimme?
Olemme yrittäneet pitkään. Pitää nukkua.
-Täälläkö? -Ihan kelpo paikka.
-Eikö niitä pitäisi etsiä? -Etsimme vielä. Aamulla.
Kadotin Luken kerran ostarilla. Joulunaikaan.
Mutta löysit hänet.
-Siinä kävi hyvin. -Mutta ostarilla ei ollut salametsästäjiä.
Löydämme ne vielä.
Oletko varma?
Kyllä.
Yritä saada nukuttua.
LILAYIN NORSUKOTI
Herranen aika!
Roi?
Roi!
Hyvää joulua, ystäväni!
Olet lihonut.
Pari tai parisataa kiloa.
Se oli Manua pienempi, kun löysin sen. Emme uskoneet sen selviävän.
-Kauanko olet tuntenut sen? -Yhdeksän vai kymmenen vuotta, Roi?
Kerran Jonathanin isä käveli puistoon, ja norsu tuli tervehtimään puskasta.
Viime tapaamisesta on 37 vuotta.
No niin, kamu. Nähdään taas.
Heippa.
Oli kiva tavata. Toivottavasti näemme vielä.
Hyviä uutisia, Derek. Norsut nähtiin lammella Kadmasta etelään.
Tulossa.
Tuolla!
Norsuja!
Tässä vasta iloinen jouluaatto!
Tuli viime hetken nouto. Palaa takaisin.
Selvä.
Työ kutsuu.
Tuoksuupa hyvältä.
Afrikassa jouluna pitää olla vuohipataa. Tärkeintä on...
-Paprikat. -Väriä ja makua.
Kuulehan, Kate.
On yleisesti tiedossa, ettei mies voi vastustaa hyvää vuohipataa.
Ystäväsi Derek kuulemma pitää vuohipadasta.
Olemme vain ystäviä.
Ihan oikeasti. Ystäviä vain.
-Tohtori Kate, Derek pyytää kiitoradalle. -Onko hän kunnossa?
-On, mutta asia on tärkeä. -Anteeksi.
-Hain sinulle joulun iloa jouluaatoksi. -Näinkö on?
-Hyvää joulua, äiti! -Luke!
En voi uskoa, että tulit!
Tulin varmistamaan, että sinulla on villaneule.
Jonathan, tämä on Luke.
-Mukava tavata tohtori Katen esikoinen. -"Tohtori Kate"? Olen ainoa poika.
Ainoa ihmispoika.
-Mitä teet täällä? -Isä osti lipun.
Niinkö? Entä se musiikkifestivaali?
Se jäi väliin. Kokeet sotkivat aikataulut.
-Sepä harmi. -Vien nämä telttaan.
Vaihtakaa kuulumisia. Ensi kerralla lennät yhdellä kädellä.
-Annoitko hänen lentää? -Kone ei pudonnut.
-Kai hän vitsailee? -Sain vääntää vipuja. Kiva tyyppi.
Valmiina?
-No niin. Tämä on Multisani. -Jestas.
Tämä on Makaliwa.
Ja tämän tässä -
halusin nimetä Sadieksi.
-Muistuttaa mummia. -Niinpä.
-Ole hyvä. -Kiitos.
Et ole aikoihin tehnyt noin.
-Miten? -Päästänyt jonkun lähellesi.
Opin täällä sen, ettei pidä kiintyä liikaa.
Kaikki ei pääty huonosti.
Se ei pääty, koska ei alkanutkaan.
-Hän ei ole vielä lähtenyt. -Hän lähtee vielä. Kaikki lähtevät.
Otetaan kaikki joulukuva yhdessä.
Kaikki koolle!
Kaikki mukaan.
Kun lasken kolmeen, sanokaa: "Hyvää joulua."
Valmiina? Tiiviimmin.
Yksi, kaksi, kolme.
Hyvää joulua!
Taisin löytää ensi vuoden joulukortin.
-On tuo sitä elokuun kuvaa parempi. -Näin on.
Oli kiva, että isäsi lähetti sinut.
-Miten hän pärjäilee? -Ihan hyvin kai.
-Hän muutti toimiston lähelle. -Mitä hän tekee jouluna?
Sitä mitä aina. Töitä, asiakkaiden kalastelua ja muuta kivaa.
Ymmärrän, mikset halua palata.
-Palaan kyllä vielä. -Ei hätää.
-Et ikinä pitänyt siitä mistä isä. -Molemmat pidimme sinusta.
Yllätti, että pysyitte yhdessä niinkin pitkään.
-Niinkö kamalaa se oli? -Ei kamalaa, mutta...
Muistatko, kun isä halusi eroon kulkukoirastamme?
Nyt voit pitää sen kulkukoiran.
Tai norsun.
Mitä maalaat?
-Poroja. -Vai että poroja?
Tiedäthän. Turpo, Pyry, Vipinä...
En yleensä näytä teoksiani.
-Ennen kuin ne ovat valmiita. -Jos silloinkaan.
Käy istumaan.
Se on muuten Kipinä, ei Vipinä.
-Niinkö? -Niin.
Petteri, Poku, Sipsu,
Valkko, Tilkku,
Turpo, Pyry, Täpy ja Kipinä.
-Tuoko opetetaan eläinlääkäreille? -Jatkokurssilla.
Hyvää joulua.
-Mitä tuo on? -Munatotia.
Afrikkalaista.
-Tai viskiä. -Se on toinen nimi.
Pidän pojastasi.
En yleensä sano noin ihmisistä.
Sen olen huomannut.
Kun kerran olemme joulun hengessä, sinunkaan seurasi ei ole ollut kuvottavaa.
Et ole lainkaan niin hirveä kuin aluksi luulin.
Kiitos kohteliaisuudesta.
-Tiedätkö, mikä tuo on? -No?
Misteli.
-Ei varmana ole. -Afrikkalainen misteli.
Olemme Afrikassa, mutta täällä on samat misteliperinteet.
Ehkä ensi vuonna.
-Odotan täällä. -Hyvä on.
-Öitä. -Öitä, New York.
Miten koulu sujuu?
Ensimmäinen vuosi vaatii totuttelua. Kyllä se siitä paranee.
-Niinpä kai. -Entä Olivia?
-Tyttöystäväsi. -Etäisyys on tuottanut ongelmia.
-En halua kaivella, mutta... -Äiti, ole kiltti.
-Eivät kai nuo ole sitä, mitä luulen? -Totta kai ovat.
Miten muuten mittaan norsun?
-Halataan. Tosi kiva, että tulit. -Oli kiva tulla.
Paras joululahja ikinä.
Hei! Oletko yhä jouluostoksilla?
Missä muuallakaan?
Käyn joululounaalla Tabithan kanssa. Mikset ole täällä?
En kestänyt nähdä tyhjää asuntoa jouluna.
-Eikö Luke palaa kotiin? -Et arvaa, mitä tapahtui. Hän tuli tänne.
-Hän lensi tänne eilen ja yllätti minut. -Todellako?
-Tänä vuonna vietämme joulua Afrikassa. -Millaista se on?
En voi puhua koko maanosan puolesta, mutta täällä norsukodissa -
sitä vietetään koko viikko ilman ostoksia.
-Entä lahjat? -Omasta takaa.
-Pelottavaa. Kai palaat vielä kotiin? -Totta kai.
Milloin?
Täällä on tapana sanoa: "Kun hetki on oikea."
Alan huolestua todella.
Joulupäivä Afrikassa.
Täällä aika kuluu hitaasti.
Olen ylpeä sinusta.
Kiitos, kulta. Minäkin olen ylpeä sinusta.
Toivottavasti tunnet vielä samoin, kun kuulet, mitä olen sanonut.
-Mitä? -Se liittyy kouluun.
En lämpene lainkaan liiketalouslinjalle.
Ei se mitään. Mitä haluat opiskella?
Se ei varsinaisesti ole ongelmana.
En palaa takaisin.
Mitä?
College on ajanhukkaa minulle. Haluan luoda musiikkia. Siitä välitän.
-Älä sano isälle. Hän ei tiedä vielä. -Kulta,
et voi jättää collegea kesken.
Sinä lähdit Afrikkaan tietämättä paluusta ja olet onnellinen.
Se on aivan eri asia.
Niin. Minä en odota 20:tä vuotta tehdäkseni mitä haluan.
Lähdit juhlasta.
Lapseni pilasi jouluiloni.
Hän lähtee huomenna. Kaipaisit häntä vasta silloin.
Hän ilmoitti juuri, että aikoo lopettaa koulunkäynnin,
soittaa bändissä, muuttaa ystäviensä luo ja kirjoittaa musiikkia Starbucksissa.
-Eikö The Beatles syntynyt niin? -Et ymmärrä. Sinulla ei ole lapsia.
Anteeksi.
Olen huonoa seuraa. Menen sänkyyn.
Nähdään aamulla.
-Mieti sanojani. -Rakastan sinua, mutten muuta mieltäni.
-Rakastan sinua. -Minäkin sinua.
Tekstaan Newarkista.
-Älä huoli. Suojelen poikaasi. -Parasta olisi.
-Tulin katsomaan, miten pärjäilet. -Käy peremmälle.
Älä huoli Lukesta. Hän on hyvä poika ja tulee toimeen.
Oloni on syyllinen. Häntä olisi pitänyt tukea,
mutta olin täällä.
Onko aika koittanut?
-En aikonut jäädä näin pitkäksi aikaa. -Ikuisesti ei voi paeta. Kuulemma.
-Minä... -Tiedän. Minua tulee ikävä.
-En aikonut sanoa niin. -Eikö tulekaan?
-Hiljaa nyt. -Sinua ainakin tulee ikävä.
Kova ikävä.
Hyvää joulua.
Aioin yllättää sinut joululahjalla, mutten enää oikein tiedä.
Olet ennen maalannut vain maisemia.
Halusin kokeilla jotain muuta.
Miten sen kanssa menee?
Hän lähtee,
joten ei kovin hyvin.
Täällä vain käydään katsomassa eläimiä. Luulin, että tiesit sen.
Tule Kapkaupunkiin kanssani joulunajaksi.
Oli välillämme mitä tahansa,
en voi enää jatkaa.
Olen pahoillani.
Valitettavasti lautakunta ei enää jatka rahoitusta ensi vuonna.
Älä tee näin.
Kyse ei ole meistä, vaan norsuista.
En välitä niistä hiton norsuista.
No niin.
Jonathan on kuskisi.
-Etkö sinä... -Pitää kyyditä turisteja.
Ole kiva turisteja kohtaan, koska heistä ei ikinä tiedä.
En tiedä, mitä sanoa.
Lienee ensimmäinen kerta.
FaceTime käy.
Se ei ole minun juttuni.
New York?
Jos palaat vielä, olen täällä.
Laitimmaisessa teltassa.
Toisessa laidassa.
Tuota osasin odottaa.
Mitä teet?
Maalaan.
Selvä. Vastasiko Leslie vielä?
Ei. Hän ei vastaa puheluihini.
Ajattelin lentää sinne ja yrittää muuttaa lautakunnan mielen.
Muistatko, miten viimeksi kävi?
Harkitsen sanojani tällä kertaa.
Pidän kovasti eläimistä ja kaipaan työskentelyä niiden kanssa.
-Vai että norsuja? Poikkeuksellista. -Niihin ei usein täällä törmää,
mutta kokemusta on myös antilooppien, sarvikuonojen ja paviaanien kanssa.
-Milloin voit aloittaa? -Käykö heti?
-Tervetuloa mukaan, Kate. -Kiitos. Minua kutsutaan tohtori Kateksi.
Harkitse asiaa. Saisit loppututkinnon ja voisit tehdä jotain mieleistä.
-En suunnitellut ihan sitä. -Se auttaisi muusikon urallasi.
-Siinä on paljon pohdittavaa. -Tiedän.
-Voinko miettiä yön yli? -Totta kai. Käydään lounaalla.
-Musiikkialan tutkintoko muka? -Se sopii täydellisesti.
Hän jäisi collegeen, mutta opiskelisi jotain mieluisaa.
Käykö sinulle todella, että poikamme on -
-muusikko? -Se on hänen intohimonsa.
Onko siihen parempi pyrkiä, kun hän on 50 ja vihaa työtään?
Drew.
Hänestä ei ikinä tule sinä.
Autetaan häntä olemaan oma itsensä.
Hyvä on.
-Todellako? -Niin.
Kiitos.
Haluan vain tietää Afrikasta.
Tapasitko jonkun?
Kyllä.
Itseni.
Viisi, neljä, kolme, kaksi, yksi!
Hyvää uuttavuotta!
Tohtori Kate!
-Sanoin, etten huolisi, mutta... -Norsuillanne menee hyvin.
Hyvä. Entä sinulla ja muilla?
Valitettavasti heikommin. Derek...
Hän ei halunnut sanoa mitään, mutta...
-Mikä vikana? -Olemme suuressa pulassa.
Derek sai hätäavustusta toiselta säätiöltä,
mutta jos emme pian löydä jotain pidempiaikaista,
tuskin selviämme kesäkuuta pidemmälle.
Niin ei saa tapahtua.
ORPOJEN NORSUJEN PROJEKTI 108 000 DOLLARIA
Sinulle tuli postia.
Säätiötä ei näköjään tarvita.
Ei pitkään aikaan.
Ei ainakaan ennen ensi joulua.
LOUNASTAVILTA ROUVILTA.
Miten menee?
Mikäs tämä on? Kasvin piikkikö?
Ei, vaan timantti.
Eikö tätä kaivata?
Kuningas Kaarlen hampaat pitää puhdistaa, ja Missy tuli.
Jo kolmas kerta tällä viikolla!
Päivää jälleen.
-Onpa kiva neule. -Kiitos.
-Mitä hauvalle saa olla? -Kynsien leikkaus.
-Eli mani-pedi. -Ja lisää masennuslääkkeitä.
MUISTA VAKUUTTAA LEMMIKKISI!
Tohtori, käymmekö peremmälle?
Hetki vain.
Anteeksi. Hetkinen.
5. HEINÄKUUTA, 2020
-Noinko teemme tuon nykyään? -Se toimii ja on norsujen mieleen.
-Haenko sinulle pullon piristykseksi? -Ei tarvitse.
Nouto kutsuu. Haluatko mitään?
-Kahvipapuja. -Selvä, rouva.
Rafi!
Derek. Pelataanko tänään pokeria?
Kunpa voisin. Aikainen lento. Joku turisti haluaa luontoon.
Tässä. Hyvää ruokahalua.
Mikä tämä on?
Rouva tarjoaa.
Kaksi viikkoa sitten myin asuntoni, kaksi päivää sitten ostin menolipun -
ja kaksi minuuttia sitten tulin tänne pitkän matkan jälkeen.
Toivottavasti olet valmis toiseen.
VIISI KUUKAUTTA MYÖHEMMIN
RAKAS LUKE, OLI TODELLA KIVA, ETTÄ OLIT MUKANA HÄISSÄMME JA ELÄMÄSSÄMME.
Valmiina?
-En ole. -Pystyt tähän.
Manu, sinua tulee ikävä.
Ajattelen sinua joka päivä.
Älä ole peloissasi.
Tulet hyvin toimeen, koska olet fiksu,
vahva ja urhea.
Onko selvä?
Siitä vain.
Mene.
Elä elämääsi.
Tähtää korkealle.
Noinko siitä vain luovutaan?
Noin vain.
-Muistaakohan se meidät? -Totta kai.
Se on norsu.
Tule, New York. Mennään kotiin.
VILLINORSUJEN KANTA ON VÄHENTYNYT 62 PROSENTTIA VIIMEISENÄ VUOSIKYMMENENÄ.
TUE SUOJELUA PELASTAAKSESI NÄMÄ MAHTAVAT OLENNOT.
Tekstitys: Jussi Luntiala